ܒܘܼܬ ܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ

ܡܘܿܕܝܼ ܝܠܹܗ ܚܲܕ ܘܲܥܕܵܐ ܕܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ (**telehealth appointment)؟**

**ܚܲܕ ܘܲܥܕܵܐ ܕܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ ܝܼܠܵܗ̇ ܚܕܵܐ ܩܪܵܝܬܵܐ ܒܐܘܼܪܚܵܐ ܕܒ݂ܝܼܕܝܘܿ ܐܲܝܟܵܐ ܕܒܸܕ ܚܵܙܝܼܬܘܿܢ ܠܹܗ ܐܵܣܝܵܘܟ݂ܘܿܢ ܕܝܼܠܵܢܵܝܵܐ ܘܗܲܡܙܸܡܝܼܬܘܿܢ ܥܲܡܹܗ. ܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ ܟܹܐ ܡܲܡܨܸܝܵܐ ܠܵܘܟ݂ܘܿܢ ܕܩܲܒܠܝܼܬܘܿܢ ܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ ܒܡܲܦܠܲܚܬܵܐ ܕܬܹܠܝܼܦ̮ܘܿܢܵܘܟ݂ܘܿܢ ܗܵܘܢܵܢܵܐ، ܝܲܢ ܕܟܘܿܡܦܝܘܿܬܵܪܵܘܟ݂ܘܿܢ ܝܲܢ ܕܠܘܼܚܵܘܟ݂ܘܿܢ. ܐܵܣܝܵܘܟ݂ܘܿܢ ܕܝܼܠܵܢܵܝܵܐ ܠܹܐ ܒܸܕ ܡܵܨܹܐ ܕܨܲܚܨܹܐ ܠܵܘܟ݂ܘܿܢ ܦܲܓ݂ܪܵܢܵܐܝܼܬ، ܐܝܼܢܵܐ ܗ̇ܘ ܒܸܕ ܚܵܙܹܐ ܠܵܘܟ݂ܘܿܢ ܘܗܲܡܙܸܡ ܥܲܡܵܘܟ݂ܘܿܢ ܒܘܼܬ ܚܘܼܠܡܵܢܵܘܟ݂ܘܿܢ. ܒܟܠ ܚܲܕܘܼܬܵܐ ܡܵܨܝܼܬܘܿܢ ܕܡܲܪܝܸܙܝܼܬܘܿܢ ܕܚܲܕ ܗܲܕܵܡܵܐ ܕܒܲܝܬܘܼܬܵܐ ܝܲܢ ܚܲܕ ܡܲܣܸܡܵܢܵܐ ܕܒܵܠܵܐ ܕܗܵܘܹܐ ܗܕܝܼܪܵܐ ܥܲܡܵܘܟ݂ܘܿܢ ܒܥܸܕܵܢܵܐ ܕܩܪܵܝܬܵܐ.**

**ܩܵ**ܡܘܿܕܝܼ ܝܠܹܗ ܘܲܥܕܝܼ ܚܲܕ ܘܲܥܕܵܐ ܕܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ؟

**ܐܵܣܝܵܘܟ݂ܘܿܢ ܕܝܼܠܵܢܵܝܵܐ ܒܸܕ ܗܲܝܸܪܵܘܟ݂ܘܿܢ ܕܩܵܛܥܝܼܬܘܿܢ ܐܸܢ ܚܲܕ ܘܲܥܕܵܐ ܕܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ ܒܸܠܚܵܡܵܐ ܝܠܹܗ ܩܵܐܠܵܘܟ݂ܘܿܢ. ܐܲܚܬܘܿܢ ܗܲܡܵܫܵܐ ܡܵܨܝܼܬܘܿܢ ܕܓܲܒܝܼܬܘܿܢ ܕܗܵܘܹܐ ܠܵܘܟ݂ܘܿܢ ܚܲܕ ܘܲܥܕܵܐ ܕܦܲܐܬܵܐ ܠܦܲܐܬܵܐ ܐܸܢ ܗܵܕܟ݂ܵܐ ܒܸܒܥܵܝܵܐ ܝܬܘܿܢ.**

**ܩܵܡܘܿܕܝܼ ܡܲܦܠܸܚܲܚ ܠܵܗ̇ ܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ؟**

**ܒܲܠܟܵܐ ܕܗܵܘܝܵܐ ܒܘܼܫ ܗܵܣܵܢܵܝܝܼ ܩܵܐܠܵܘܟ݂ܘܿܢ ܕܐܵܬܝܼܬܘܿܢ ܠܚܲܕ ܘܲܥܕܵܐ ܕܡܲܣܲܡܬܵܐ ܕܒܵܠܵܐ ܡ̣ܢ ܪܘܼܚܩܵܐ ܡ̣ܢ ܕܐܵܬܝܼܬܘܿܢ ܠܚܲܕ ܘܲܥܕܵܐ ܕܦܲܐܬܵܐ ܠܦܲܐܬܵܐ. ܐܵܗܵܐ ܒܲܠܟܵܐ ܕܗܵܘܹܐ ܚܲܕ ܓܘܼܒܵܝܵܐ ܨܦܵܝܝܼ ܩܵܐܠܵܘܟ݂ܘܿܢ ܐܸܢ ܐܲܚܬܘܿܢ:**

* **ܟܹܐ ܚܵܝܝܼܬܘܿܢ ܓܵܘ ܚܕܵܐ ܦܢܝܼܬܵܐ ܡܵܬܵܝܬܵܐ ܝܲܢ ܪܲܚܘܼܩܬܵܐ**
* **ܟܹܐ ܚܵܝܝܼܬܘܿܢ ܓܵܘ ܚܲܕ ܐܘܼܚܕܵܢܵܐ ܐ݇ܚܹܪ݇ܢܵܐ**
* **ܐܝܼܬ ܠܵܘܟ݂ܘܿܢ ܥܲܣܩܘܼܬܵܐ ܠܸܐ݇ܙܵܠܵܐ ܠܘܲܥܕܹ̈ܐ ܒܥܸܠܬܵܐ ܕܩܸܛܪܹ̈ܐ ܕܢܘܼܩܵܠܵܐ ܝܲܢ ܕܒܨܝܼܪܘܼܬܵܐ ܓܵܘ ܡܵܨܝܵܢܘܼܬܵܐ ܕܓ̰ܘܵܓ̰ܬܵܐ.**

ܡܘܿܕܝܼ ܐܸܢ ܠܹܐ ܡܵܨܸܝܢ ܕܐܵܬܸܝܢ ܠܘܲܥܕܝܼ؟

ܐܸܢ ܒܲܣܡܵܐܠܵܘܟ݂ܘܿܢ ܐܵܡܪܝܼܬܘܿܢ ܠܲܢ ܐܲܝܟ݂ ܟܡܵܐ ܓ̰ܲܠܕܹܐ ܕܡܸܬܡܲܝܵܢܬܵܐ ܝܠܵܗ̇ ܐܸܢ **ܠܹܐ ܡܵܨܝܼܬܘܿܢ ܕܐܵܬܝܼܬܘܿܢ ܠܘܲܥܕܵܘܟ݂ܘܿܢ**. ܡܵܨܝܼܬܘܿܢ ܕܡܲܚܒܸܪܝܼܬܘܿܢ ܠܲܢ ܠܒܲܛܘܼܠܹܐ ܚܲܕ ܘܲܥܕܵܐ ܝܲܢ ܠܡܲܪܝܘܼܙܹܐ ܚܲܕ ܘܲܥܕܵܐ ܚܲܕܬܵܐ ܒܚܕܵܐ ܥܸܕܵܢܵܐ ܐ݇ܚܹܪ݇ܬܵܐ. ܐܲܚܢܲܢ ܡܵܨܲܚ ܕܝܵܗܒܲܚ ܠܵܗ̇ ܥܸܕܵܢܵܐ ܕܘܲܥܕܵܘܟ݂ܘܿܢ ܩܵܐ ܚܲܕ ܦܲܪܨܘܿܦܵܐ ܐ݇ܚܹܪ݇ܢܵܐ ܗ̇ܘ ܕܡܵܨܹܐ ܕܐܵܬܹܐ. ܐܲܝܵܐ ܟܹܐ ܗܲܝܸܪܵܐ ܠܲܢ ܒܡܲܒܨܲܪܬܵܐ ܕܥܸܕܵܢܵܐ ܕܣܒܵܪܬܵܐ ܩܵܐ ܟܠܚܲܕ. ܐܸܢ ܠܵܐ ܐ݇ܬܹܐ ܠܵܘܟ݂ܘܿܢ **ܠܬܪܹܝܢ ܘܲܥܕܹ̈ܐ** ܘܠܵܐ ܡܘܼܕܹܥܠܵܘܟ݂ܘܿܢ ܩܵܐܠܲܢ ܡ̣ܢ ܩܵܕ݇ܡ ܥܸܕܵܢܵܐ، ܒܗ̇ܝܓܵܗܵܐ **ܠܹܐ ܒܸܕ ܦܵܝܫܝܼܬܘܿܢ ܝܗܝܼܒܹܐ ܚܲܕ ܘܲܥܕܵܐ ܐ݇ܚܹܪ݇ܢܵܐ**. ܒܸܕ ܣܵܢܩܝܼܬܘܿܢ ܕܡܲܝܬ݇ܝܼܬܘܿܢ ܚܕܵܐ ܐܸܓܲܪܬܵܐ ܕܡܲܦܫܲܛܬܵܐ ܚܲܕܬܬܵܐ.

ܠܡܘܿܕܝܼ ܣܢܝܼܩܵܐ ܝܘܸܢ ܩܵܐ ܚܲܕ ܘܲܥܕܵܐ ܕܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܡ̣ܢ ܪܘܼܚܩܵܐ؟

ܒܸܕ ܣܵܢܩܝܼܬܘܿܢ ܠܚܲܕ ܐܲܣܘܼܪܵܐ ܐܸܢܬܸܪܢܹܝܬܵܝܵܐ ܨܦܵܝܝܼ ܩܵܐ ܬܹܠܝܼܦ̮ܘܿܢܵܘܟ݂ܘܿܢ ܗܵܘܢܵܢܵܐ (smart phone)، ܘܩܵܐ ܟܘܿܡܦܝܘܿܬܵܪܵܘܟ݂ܘܿܢ ܝܲܢ ܠܘܼܚܵܘܟ݂ܘܿܢ. ܐܵܦ ܒܸܕ ܣܵܢܩܝܼܬܘܿܢ ܠܚܕܵܐ ܟܵܡܹܝܪܵܐ ܕܫܲܒܟܵܐ ܕܐܸܢܬܸܪܢܹܝܬ (web-camera)، ܠܡܓܲܪ̈ܘܸܣܵܢܹܐ ܕܩܵܠܵܐ (speakers) ܘܠܚܕܵܐ ܡܵܝܟܪܵܦ̮ܘܿܢ، ܐܸܢ ܐܲܢܹܐ ܠܵܐ ܝܢܵܐ ܗܵܙܸܪܵܢ ܚܲܕ ܣܲܗܡܵܐ ܕܬܘܼܩܵܢܵܘܟ݂ܘܿܢ. ܒܸܕ ܣܵܢܩܝܼܬܘܿܢ ܠܚܕܵܐ ܕܘܼܟܬܵܐ ܫܠܝܼܬܵܐ ܘܒܲܗܪܵܢܬܵܐ ܨܦܵܝܝܼ ܐܲܝܟܵܐ ܕܠܹܐ ܒܸܕ ܦܵܝܫܝܼܬܘܿܢ ܡܘܼܣܩܸܕܹܐ.

ܕܵܐܟ݂ܝܼ ܒܸܕ ܝܵܕܥܸܢ ܡܘܿܕܝܼ ܥܵܒ݂ܕܸܢ؟

ܐܲܚܢܲܢ ܒܸܕ ܝܵܗܒܲܚܠܵܘܟ݂ܘܿܢ ܢܘܼܗܵܪܹ̈ܐ ܡܲܠܦܵܢܵܝܹ̈ܐ ܘܦܲܫܩܲܚܠܗܘܿܢ ܡܸܢܕܝܼܵܢܹ̈ܐ ܕܣܢܝܼܩܹܐ ܝܬܘܿܢ ܕܥܵܒ݂ܕܝܼܬܘܿܢ ܠܗܘܿܢ. ܐܲܚܬܘܿܢ ܡܵܨܝܼܬܘܿܢ ܕܥܵܒ݂ܕܝܼܬܘܿܢ ܚܕܵܐ ܨܲܚܨܵܝܬܵܐ ܡ̣ܢ ܩܵܕ݇ܡ ܥܸܕܵܢܵܐ ܕܘܲܥܕܵܘܟ݂ܘܿܢ ܠܓ̰ܲܪܘܼܒܲܝܗܝ ܬܘܼܩܵܢܵܘܟ݂̈ܘܿܢ ܠܐܲܟܘܼܕܹܐ ܩܵܐ ܕܟܠ ܚܲܕ ܡܸܢܕܝܼ ܦܠܵܚܵܐ ܝܠܹܗ.

ܡܘܿܕܝܼ ܐܸܢ ܣܢܝܼܩܠܝܼ ܠܚܲܕ ܡܬܲܪܓܡܵܢܵܐ؟

ܐܸܢ ܒܲܣܡܵܐ ܠܵܘܟ݂ܘܿܢ ܡܲܕܥܝܼܬܘܿܢ ܠܲܢ ܐܸܢ ܣܢܝܼܩܹܐ ܝܬܘܿܢ ܠܚܲܕ ܡܬܲܪܓܡܵܢܵܐ ܘܐܲܚܢܲܢ ܡܵܨܲܚ ܕܡܲܪܝܸܙܲܚ ܕܚܲܕ ܡܬܲܪܓܡܵܢܵܐ ܗܵܘܹܐ ܗܕܝܼܪܵܐ ܒܥܸܕܵܢܵܐ ܕܘܲܥܕܵܘܟ݂ܘܿܢ. ܐܲܝܵܐ ܚܸܠܡܲܬ ܡܲܓܵܢܵܝܬܵܐ ܝܠܵܗ̇ ܐܸܢ ܐܲܚܬܘܿܢ ܐܝܼܬܠܵܘܟ݂ܘܿܢ ܚܕܵܐ ܦܸܬܩܵܐ ܕܡܹܕܝܼܟܵܝܪ ܚܲܕܬܬܵܐ.

ܣܢܝܼܩܵܐ ܝܘܸܢ ܕܦܵܪܥܸܢ ܩܵܐ ܘܲܥܕܝܼ؟

ܐܵܢܝܼ ܡܲܪ̈ܥܵܢܹܐ ܕܐܝܼܬܠܗܘܿܢ ܚܕܵܐ ܦܸܬܩܵܐ ܕܡܹܕܝܼܟܵܝܪ ܚܲܕܬܬܵܐ ܠܵܐ ܝܢܵܐ ܣܢܝܼܩܹܐ ܕܦܵܪܥܝܼ. ܐܸܢ ܠܲܝܬ ܠܵܘܟ݂ܘܿܢ ܚܕܵܐ ܦܸܬܩܵܐ ܕܡܹܕܝܼܟܵܝܪ ܚܲܕܬܬܵܐ ܝܲܢ ܐܸܢ ܣܲܚܒܘܼܪܹܐ ܝܬܘܿܢ ܠܐܘܿܣܬܪܵܠܝܼܵܐ ܡ̣ܢ ܚܲܕ ܐܲܬܪܵܐ ܐ݇ܚܹܪ݇ܢܵܐ، ܐܸܢ ܒܲܣܡܵܐ ܠܵܘܟ݂ܘܿܢ ܡܲܕܥܝܼܬܘܿܢ ܠܲܢ ܣܵܒܵܒ ܣܢܝܼܩܹܐ ܝܬܘܿܢ ܕܦܵܪܥܝܼܬܘܿܢ ܩܵܐ ܘܲܥܕܵܘܟ݂ܘܿܢ.

ܐܲܚܢܲܢ ܒܸܕ ܡܫܲܪܸܟܲܚܠܵܗ̇ ܡܲܘܕܥܵܢܘܼܬܵܐ ܒܘܼܬ ܡܲܣܲܡܬܵܐ ܕܒܵܠܵܐ ܐܸܠܵܘܟ݂ܘܿܢ ܥܲܡ ܐܵܣܝܵܘܟ݂ܘܿܢ ܓܵܘܵܢܵܝܵܐ (GP) ܝܲܢ ܐܵܣܝܵܘܟ݂ܘܿܢ ܕܒܲܝܬܘܼܬܵܐ، ܝܲܢ ܥܲܡ ܦܲܠܵܚܹ̈ܐ ܐ݇ܚܹܪ݇ܢܹ̈ܐ ܕܡܲܣܲܡܬܵܐ ܕܒܵܠܵܐ ܠܚܘܼܠܡܵܢܵܐ ܕܐܝܼܬܠܗܘܿܢ ܐܝܼܕܵܐ ܓܵܘ ܡܲܣܲܡܬܵܐ ܕܒܵܠܵܐ ܐܸܠܵܘܟ݂ܘܿܢ.